Aldri annet enn bråk

Aldri annet enn bråk er en norsk dramafilm fra 1954 regissert av Edith Carlmar. Hovedrollene spilles av Turid Haaland, Stig Egede-Nissen, Vigdis Røising, Sven Erik Libæk, Wilfred Werner og Andreas Diesen. Filmen er basert på en roman av Martha Sandwall-Bergström fra 1952.

Handling
Arbeiderklassefamilien Bråten bor i øverste etasje i en leiegård i utkanten av Oslo. Familien består av tre sønner og to døtre samt mor og far på ett rom og kjøkken. Moren Hulda er familiens midtpunkt mens Bråten selv er en taus og innesluttet arbeider. Barna bidrar på hver sin måte til at naboene har rett når de utbryter: Aldri annet enn bråk! Det blir problemer for alle da politiet kommer inn bildet etter at den ene sønnen deltar i et biltyveri. Oppe i alt dette kaoset flytter den 16-årige Maiken ut og søker tvilsomme venninner, noe som bringer henne i konflikt med faren. En tragedie bringer familien sammen igjen.

Om filmen
VGs anmelder gav den terningkast fire og beskrev den på følgende måte: «Sjarmerende film om hverdagslivet i Oslo, men enkelte svake punkter. Ypperlig spill av Turid Haaland som hønemor som kjemper for mann og fem unger på ett værelse og kjøkken».

Annet
En dansk filmversjon kalt Altid ballade, ble innspilt året etter.

I rollene
 Turid Haaland –  Hulda Bråten 
 Stig Egede-Nissen –  Bråten 
 Vigdis Røising –  Maiken 
 Sven Libaek –  Sverre 
 Wilfred Werner –  Erik 
 Didi Grimsgaard –  Vesla 
 Andreas Diesen –  Roy 
 Arvid Nilssen –  Andersen 
 Nona Bækken –  Fru Lund 
 Gunnar Olram –  Cornelius Wang 
 Synnøve Gleditsch –  Fru Wang 
 Svein Bruun-Lie –  Olaf 
 Burre Lech-Hanssen –  Willy 
 Lydia Opøien –  Fru Ramberg 
 Karin Hox –  Rose 
 Jorun Eriksen –  Ella 
 Willy Kramer Johansen –  Kriminalkonstabelen 
 Egil Hjorth-Jenssen –  Marsjandiseren 
 Anita Ellingsen –  Damen i bilen

Referanser

Eksterne lenker

Kategori:Norske dramafilmer
Kategori:Norske ungdomsfilmer
Kategori:Filmer fra 1954
Kategori:Norske filmer fra 1950-årene
Kategori:Filmer regissert av Edith Carlmar
Kategori:Sort-hvitt-filmer
Kategori:Norskspråklige filmer
Kategori:Filmer lagt til Oslo